27/04/2022 | Administración LocalMunicipal
Camariñas
Publicación das Bases e convovatoria para a formación de bolsa e contratación de dous/dúas técnicos/as para a Oficina de Turismo de Camariñas

Convócanse probas selectivas, mediante oposición, para a formación de bolsa e contratación de dous/dúas técnicos/as para a oficina de turismo de Camariñas ao abeiro subvención outorgada pola Deputación da Coruña no marco Programa (DP0029) da Deputación Provincial da Coruña: programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, ano 2022, cuxas bases foron aprobadas por Decreto da Alcaldía de data 22 de abril de 2022, as cales se transcriben a continuación: É obxecto da presente convocatoria a realización dun proceso selectivo, mediante oposición libre, de dous técnicos para o Programa de oficina de turismo de Camariñas, funcionario interino, grupo A2, complemento de destino 16, un durante cinco meses e outro durante tres meses, na anualidade 2022, dentro do Programa (DP0029) da Deputación Provincial da Coruña: programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, ano 2022. A presente contratación realizase para a execución do Programa Temporal de Turismo do Concello de Camariñas e na anualidade 2022, financiase co Programa (DP0029): programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, e resolución definitiva de concesión publicada no BOP nº 59, de data 28 de marzo de 2022. Estes postos encádranse no Programa de Turismo que nesta primeira anualidade, financia a Deputación Provincial da Coruña, cunha duración de tres anos, e a relación de funcionario/a interino/a encádrase nas circunstancias que recolle o artigo 10.1 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público (en diante EBEP), especialmente na letra c). As persoas candidatas que superen o proceso de selección pasarán a formar parte dunha bolsa de emprego para a cobertura dos supostos do art.10.1 c) do EBEP, para a execución do programa de Turismo que nesta anualidade, financia a Deputación Provincial da Coruña, a duración do contrato en cada ano e o número de técnicos a contratar, dependerá da convocatoria que se aprobe para cada anualidade, ou outro de requisitos/características similares convocado pola Deputación; así como para a cobertura de supostos de baixas ou renuncias por parte das persoas que ocupen os postos convocados ao abeiro deste programa. As funcións/misións do/a técnico/a para o Programa Temporal de oficina de turismo, son as seguintes: Apertura e atención do Servizo de Información Turística de Camariñas nas datas e horarios que estableza o Concello de Camariñas coordinado a atención do servizo cos outros profesionais de información turística para acadar a atención ao visitante: En tempada alta (xuño, xullo, agosto e setembro) de 10:30 a 14:00 horas e 16:30 a 20:00 horas todos os días, fins de semana e festivos incluídos. Fóra da tempada alta de 10:30 a 14:30 horas e 16:00 a 19:30 horas os fins de semana e festivos. Atención, información e apoio no seu viaxe e estadías aos turistas e visitantes que contacten co servizo. Moi especialmente apoio na organización de visitas de colectivos. Darán información local e sobre o xeodestino da Costa da Morte e a provincia da Coruña e sobre calquera outra información turística que solicite o visitante. Non se ofrecerá información que tenda á realización de accións discriminatorias de comercialización turística nin sobre establecementos non inscritos no rexistro de empresas e actividades turísticas. Información e atención tanto presencial, telefónica, redes sociais, correo electrónico e outras vías de demanda de información e asesoramento. Servizo especializado para viaxes de grupos/autobuses, incluído acompañamento ao grupo en destino no caso de ser solicitado. Outros labores de información e atención: preparación de punto de información ao turista, recompilación e presentación da documentación turística e folletos do concello, da comarca e outros puntos de interese. Instalar nas oficinas cartel-imaxe da Deputación e a información sobre horarios e localización doutras oficinas do xeodestino Costa da Morte A información será facilitada no idioma galego para aqueles que o desexen e nos idiomas castelán e como mínimo inglés para o resto de visitantes que os usen durante a demanda de información coa finalidade de ofrecer un servizo máis próximo aos usuarios, o que redunda na mellora da calidade do servizo. Os rótulos e documentos e paneis deberán estar como mínimo en galego e castelán e en inglés como idioma estranxeiro preferente. Recheos e control estatístico dos visitantes e turistas de Camariñas: actualizacións de documentos de seguimento, reparto e recollida en aloxamentos puntos turísticos de enquisas. Análise e avaliación dos datos recollidos nos puntos de información turística, aloxamentos e museos e noutros puntos. Realización de informe final. Realización de informes e estudos sobre a situación do turismo en Camariñas. Tarefas de organización e coordinación dos profesionais contratados para información turística do Concello de Camariñas, sendo responsable da organización dos horarios e quendas dos traballadores para unha axeitada e regular prestación do servizo, así como a entrega de partes mensuais con datos estatísticos e tarefas realizadas. Revisión e actualización dos folletos e documentos de divulgación dos atractivos turísticos de Camariñas. Revisións e actualizacións dos contidos turísticos en web e redes sociais do Concello Camariñas. Revisión, redacción e publicación ou envío de información actualizada nas web de maior relevancia de turismo da provincia da Coruña, especialmente en tusrismo. dacorna. gal, de Galicia e da Costa da Morte, así como noutras internacionais. Elaboración de novos folletos para rutas e elementos de intereses do Concello de Camariñas. Redacción de contidos para web, blogs, prensa e medios de comunicación. Envío de documentación a entidades, oficinas e empresas de interese turístico tanto nacionais como internacionais. Actualización de ficheiros e listaxe de distribución. Colaboración na organización e desenvolvemento das actividades turísticas programadas polo Concello de Camariñas. Colaboración coas actuacións e proxectos de interese turísticos de entidades do territorio. Presenza e colaboración nos actos e presenza de Camariñas noutros territorios. Acompañamento e presentacións de puntos de intereses a grupos organizados ou visitas concertadas. Organización de actos de promoción e divulgación desenvoltos en colaboración con entidades e asociacións especializadas en náutica, deportes, mulleres, terceira idade, infancia, persoas de mobilidade reducida e noutros colectivos e actividades. Apoio na organización de routeiros. Os profesionais contratados estarán obrigados a realizar os seminarios de formación turística que puidera impartir a Deputación, así como aqueles outros relacionados coa calidade dos servizos prestados ou o posto de traballo desempregado. Duración do programa e tipo de xornada. A relación funcionarial (funcionario interino por execución de programa, grupo A2) será a xornada completa, coa distribución segundo estableza a Alcaldía. A duración das contratacións para a anualidade 2022 ao abeiro do Programa Temporal Oficina de Turismo, financiado esta anualidade pola Deputación Provincial da Coruña, ten o seguinte calendario para a cobertura dos postos, cinco meses e tres meses, no primeiro caso rematada a selección e no segundo posto, na segunda quincena do mes de xuño. Nas seguinte anualidades dependerá das necesidades que se determinen dentro do programa de Turismo. As persoas candidatas propostas para ser nomeadas, serán chamadas segundo a orde de prelación na que figuren na listaxe das que superasen o proceso de selección: 1.º chamamento: un técnico, cunha duración de 5 meses 2.º chamamento: un técnico, cunha duración de 3 meses. A modalidade de contrato é a regulada polo art.10.1 do TREBEP e 23.2 da Lei de Emprego de Galicia, funcionarios interinos e a xornada completa para desenvolver as funcións as que se refire a base anterior. A duración do contrato será o tempo preciso para o desenvolvemento e execución das actuacións que se recollen na base primeira, en todo caso a contratación non terá unha duración que vaia máis alá do 31 de decembro de 2022, para esta primeira anualidade. A xornada de traballo será de 37,50 horas semanais de luns a domingo, cos descansos establecidos legal e convencionalmente. As quendas/horario de traballo serán determinadas pola Alcaldía, sen prexuízo do establecido na base primeira.3.2. Retribucións e funcións: As retribucións mensuais para 2022, que poden variar nas seguintes anualidades en función da normativa salarial vixente en cada convocatoria, ten a seguinte distribución: Soldo grupo A2: 1.071,06 € Complemento de destino 16: 390,85 € Complemento específico: 165,11 € Para poder participar na selección, os aspirantes deberán reunir os seguintes requisitos: A) Ser cidadán español, sen prexuízo do establecido no art.57.4 Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto de Empregado Público en canto resulte de aplicación e nos termos establecidos. B) Ter cumpridos 16 anos de idade e non exceder no seu caso da idade máxima de xubilación forzosa. C) De conformidade coa base 3º da convocatoria do programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo ano 2020 estar en posesión de dalgunha das seguintes titulacións: - Técnico Superior en Guía, Información e Asistencia Turística ou equivalente. - Técnico en Empresas e Actividades Turísticas ou equivalente. - Grao ou diplomatura en Turismo ou equivalente homologado. - Dobre grao en Ciencias Empresariais e Turismo. - Grao ou licenciatura en Historia do Arte. - Grao ou licenciatura en Humanidades. - Grao ou licenciatura en Xeografía e Ordenación do Territorio. - Grao ou licenciatura en Historia. - Certificado HOT336_3 - Promoción turística local e información ao visitante. D) Posuír o título acreditativo do nivel de coñecemento de lingua galega CELGA 4, equivalente ou superior. Os aspirantes que non o acrediten deberán superar unha proba de coñecemento. E) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado nos mesmos termos o acceso ao emprego público. F) Non padecer enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta. As persoas con discapacidade igual ao superior ao 33 por cento deberán facelo constar na súa solicitude, sinalando se precisan de adaptación para realizar as probas. A condición de discapacitado acreditarase mediante certificación expedida por organismo competente. Os anteriores requisitos deberanse posuír con referencia ao derradeiro día do prazo de presentación de solicitudes e gozar dos mesmos durante o proceso selectivo. Será nula a contratación dos que estean incursos en causas de incapacidade específica conforme á normativa vixente.1.- As solicitudes presentaranse en modelo oficial que se achega como anexo ás bases, dirixidas á Alcaldía, presentaranse no Rexistro Xeral das oficina municipais en horario de oficina ou no Rexistro telemático (sede electrónica), durante o prazo de 10 días naturais, contados a partir do seguinte ao da publicación do anuncio da convocatoria no Boletín Oficial da Provincia, a convocatoria será anunciada ademais no taboleiro de anuncios do Concello e na sede electrónica do Concello de Camariñas (sinalándose nestes a data de publicación no Boletín Oficial da Provincia). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da solicitude rexistrada.2.- Ás solicitudes de participación, que deberán presentarse no modelo que se achega ás presentes bases, se acompañara fotocopia compulsada ou orixinal da seguinte documentación: a) Documento Nacional de Identidade. b) Titulación reflectida na base terceira, letra C). c) De ser o caso, copia do certificado de coñecemento da lingua galega CELGA 4 ou equivalente, co que quedarán exentos do exame de galego. d) Os aspirantes que fagan valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente.3.- Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.4.- Como xa se dixo na base anterior estes requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo. Rematado o prazo de presentación de instancias, a Alcaldía ditará resolución, dentro dos cinco días hábiles seguintes, declarando aprobada a lista provisional de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles contados a partires do seguinte ao da publicación da resolución no Taboleiro de Anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios), para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen á omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, o Alcaldía ditará resolución na que se aprobará a lista definitiva de aspirantes admitidos e excluídos, así como a resolución das solicitudes de abstención ou recusación dos membros do tribunal e o lugar, data e hora do comezo do proceso de selección. Resolución que se publicará no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos.1.- O Tribunal Cualificador estará integrado do seguinte xeito: Presidente: Un empregado/a público a designar pola Alcaldía (titular e suplente). Vogais: Tres empregados/as públicos a designar pola Alcaldía (titulares e suplentes). Secretario/a: Un empregado/a público a designar pola Alcaldía, que actuará con voz e sen voto (titular e suplente). A designación concreta dos membros do tribunal se efectuará e fará pública (mediante a publicación no taboleiro de anuncios do Concello e na sede electrónica) antes de rematar o prazo de presentación de instancias.2.- Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.- O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do Presidente e do Secretario.4.- O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.- O Tribunal cualificador queda autorizado para resolver as dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases. A selección dos aspirantes efectuarase polo sistema de oposición de acordo co seguinte detalle: Como xa se dixo a data, hora e lugar na que haberá de constituírse o tribunal, así como o día, hora e lugar para o comezo do primeiro exercicio das probas selectivas convocadas serán determinados pola Alcaldía mediante decreto, xuntamente coa lista definitiva de admitidos e excluídos, esta resolución publicarase no taboleiro de anuncios do Concello e tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). Unha vez comezadas as probas selectivas os anuncios de celebración dos exercicios faranse públicos nos locais onde se celebren estes e no taboleiro de anuncios do Concello. Así mesmo, e sempre que sexa posible, poderase publicar, a título meramente informativo e complementario na sede electrónica do Concello. Cando o tribunal o considere conveniente, poderá acordar a celebración dos exercicios na mesma xornada, concedéndolles aos/ás opositores/as un descanso mínimo de trinta minutos entre a celebración de cada un deles. De non ser posible e/ou así acordalo o tribunal se celebrarán na xornada seguinte ou seguintes, deixando transcorrer neste caso un prazo/tempo mínimo de 24 horas entre cada exercicio. Os aspirantes deberán acudir ás probas na hora e data do respectivo chamamento, sen posibilidade de aprazamento calquera que fose a causa que lles impedira acudir, salvo casos de forza maior debidamente xustificados que serán libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. Será obrigatorio o uso de máscaras segundo o recollido na Orde SND/422/2020, do 19 de maio, pola que se regulan as condicións para o uso obrigatorio de máscara durante a situación de crise sanitaria ocasionada pola COVID-19. A actuación dos aspirantes no exercicio levarase a cabo por orde alfabética, empezando por aqueles que teñan como inicial do primeiro apelido a letra “T”, conforme ao sorteo que realizou a Consellería de Facenda para o ano 2022, (DOG nº 24, de data 4 de febreiro de 2022). Concluído cada un dos exercicios da oposición, o tribunal fará pública a relación de aspirantes que os superasen, indicando a puntuación obtida. Os opositores non incluídos nesta relación terán a consideración de “non aptos”. A oposición constará de tres exercicios, eliminatorios cada un deles, de modo que non pasarán ao seguinte exercicio os aspirantes que non alcancen a puntuación mínima establecida para cada un deles. Consistirá na contestación dun cuestionario de 20 preguntas con repostas alternativas, 3 opcións de reposta, sobre as materias obxecto de temario que figuran no anexo II, nun tempo máximo dunha hora. A puntuación será de 0 a 10 puntos, quedando eliminados os aspirantes que non alcancen un mínimo de 5 puntos. Cada pregunta correcta obterá unha puntuación de 0,50 e cada pregunta incorrecta restara 0,10. As preguntas non contestadas ou en branco non restaran. Consistirá no desenvolvemento por escrito, no tempo máximo de 90 minutos, dun ou dous supostos prácticos que formulará o tribunal sobre as materias do temario e sobre as funcións a desempeñar no posto de traballo, tales como: atención aos visitantes e demandas de información, planificación dalgunha actividade turística ou a programación anual turística do Concello de Camariñas. O tribunal valorará neste exercicio a formación xeral, os coñecementos específicos sobre a materia, a claridade e orde das ideas e capacidade de síntese. Este exercicio, será lido polos aspirantes ante tribunal en acto público, podendo requirirse aos aspirantes aclaracións explicativas ao respecto da exposición escrita. A lectura se realizará, de ser posible, o mesmo día da citada exposición escrita. Cualificarase de 0 a 10 puntos sendo excluídos/as os/as aspirantes es que non acaden o mínimo cinco puntos (5 puntos). A cualificación deste exercicio efectuarase con 2 decimais. Corresponderá ao tribunal determinar o nivel de coñecementos esixido para acadar a puntuación mínima. No caso de formularse dous supostos prácticos polo Tribunal, se se valoran con distinta puntuación cada un deles, deberá indicarse no exercicio entregado ao opositor a ponderación sobre o total deste exercicio ou a puntuación de cada un deles. Neste caso, para aprobar será necesario obter, en cada suposto práctico, unha cualificación mínima do 40% da puntuación de cada suposto práctico e obter, como mínimo, una cualificación total, neste exercicio, de 5 puntos. O Tribunal non poderá valorar os exercicios daqueles opositores que deixaran sen desenvolver en absoluto algún dos supostos, sendo estes cualificados directamente como non aptos. En aplicación do previsto no artigo 51.2 da Lei 2/2015, do 29 de abril, do emprego público de Galicia, respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán que realizar unha proba de galego. Esta consistirá na tradución escrita directa e/ou inversa de un ou varios textos, en castelán ou galego, facilitados polo tribunal, nun tempo máximo de 30 minutos. Os textos serán escollidos polo Tribunal cualificador do proceso selectivo inmediatamente antes de celebrarse a proba, correspondéndolle ao Tribunal a fixación do nivel de coñecemento esixido para superar esta. A proba, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4). Esta proba cualificarase como apto ou non apto. Os aspirantes que non acrediten a posesión do CELGA 4 ou equivalente e non superen a proba de galego non superarán o proceso selectivo. A puntuación final de cada aspirante estará determinada pola suma da puntuación dos exercicios. No suposto de empate a puntos entre dous ou máis candidatos/as o mesmo resolverase cos seguintes criterios: o que maior puntuación houbera obtido no segundo exercicio e no caso de persistir o empate por sorteo. Unha vez rematada a cualificación das persoas aspirantes, o tribunal publicará a listaxe de persoas aprobadas por orde de puntuación, de maior a menor, e elevará a devandita relación á Alcaldía para os efectos de tramitación de nomeamentos, segundo proceda de acordo co calendario de chamamentos do programa. Mediante Resolución de Alcaldía constituírase a relación de persoas propostas para ocupar os postos e será publicada na páxina web e no taboleiro de edictos do Concello. Na mesma Resolución aprobarase unha bolsa de emprego que se empregará para a cobertura dos supostos do art.10.1 c) do EBEP, para a execución do programa de Oficina de Turismo que financia a Deputación Provincial da Coruña, nesta anualidade ou outro de requisitos/características similares convocado pola Deputación; así como para a cobertura de baixas ou renuncias por parte das persoas que ocupen os postos convocados ao abeiro deste programa. Esta bolsa, entrará en vigor dende a súa publicación no Boletín Oficial da Provincia tendo unha duración máxima ata o 31/12/2024. A bolsa entenderase finalizada unha vez transcorrido dito prazo ou ben coa publicación doutra nova. O citado Decreto será publicado no taboleiro de anuncios do Concello e a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No mesmo Decreto se requirirá os aspirante/s proposto/s para a contratación para que dentro do prazo máximo de 3 días hábiles a contar desde o día seguinte á publicación proceda/n a presentar a seguinte documentación: a.-Fotocopia compulsada do Documento Nacional de Identidade b.- Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das función públicas. c.-Declaración xurada de non estar incurso en ningunha das causas de incapacidade específica conforme á normativa vixente. d.- Declaración xurada de non incorrer en ningún dos supostos de incompatibilidade establecidos na lexislación sobor da materia. e.- Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente. A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, fará que a persoa seleccionada quede excluída do procedemento e polo tanto non se poderá proceder á súa contratación; todo ilo sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do seguinte aspirante que superou o proceso selectivo por orde de puntuación, requiríndoselle para que no prazo de cinco días hábiles presente a documentación antes referida. Os/as aspirantes nomeados/as deberá tomar posesión no prazo máximo de dous días hábiles a contar dende o seguinte ao que sexa notificado o nomeamento, sen que se adquira ningún dereito ata a efectiva toma de posesión. Unha vez tomado posesión, deberá superar a un recoñecemento médico realizado pola empresa. Quen sen causa xustificada non concorrese a formalizar o contrato na data sinalada, perderá tódolos dereitos derivados da superación das probas selectivas. Todas as persoas que superen o proceso de selección serán incluídas nunha bolsa de traballo para as futuras contratacións que resulten necesarias cando se estea ante supostos do art.10.1 c) do EBEP, para a execución do programa de Oficina de Turismo que financia a Deputación Provincial da Coruña ou outro de requisitos/características similares convocado pola Deputación; así como para a cobertura de supostos de baixas ou renuncias por parte das persoas que ocupen os postos convocados ao abeiro deste programa. A dita bolsa será aprobada por Resolución da Alcaldía, a proposta do Tribunal cualificador, por orde de maior a menor puntuación, indicando a que obtivo cada un deles. Nesta mesma Resolución acordarase a proposta de nomeamento a favor das persoas que obtiveron a mellor puntuación no proceso selectivo e segundo a orde de chamamentos. Dita bolsa publicarase no Boletín Oficial da Provincia. O chamamento e nomeamento do persoal efectuarase seguindo a orde de puntuación establecida na bolsa de traballo, de xeito que cando se deba proceder á provisión do posto polos motivos indicados ao abeiro do art.10.1c) do EBEP ofertaráselle o posto de traballo ao primeiro aspirante da lista. Así, no caso de producirse a necesidade de prover un ou varios postos de traballo, coas características sinaladas, requirirase á ou ás persoas incluídas na listaxe coas maiores puntuacións, para os efectos de que, nun prazo fixado polo órgano competente competente en función da urxencia na provisión do posto, se incorpore ao mesmo. Se a persoa ou persoas coas maiores puntuacións non tomasen posesión no prazo establecido, non acheguen a documentación á que se refire a base 8, ou renuncien por escrito a prestar os servizos para os que se lle require, pasarán ao último lugar da listaxe da bolsa e procederase a chamar á seguinte persoa que figure na listaxe. O integrante da bolsa que se designe para a cobertura dun posto de traballo causará baixa na bolsa, e unha vez que finalice o seu nomeamento co concello volverá causar alta no posto que viña ocupando na mesma que lle corresponde en relación cos puntos obtidos no proceso selectivo. A non aceptación, a falta de contestación a un chamamento para a cobertura do posto de traballo ofertado suporá o pase do aspirante ao último lugar da bolsa emprego, salvo que concorra unha das seguintes circunstancias: – Parto, baixa por maternidade ou situacións asimiladas. – Enfermidade grave que impida a asistencia ao traballo, sempre que se acredite debidamente. – Situación de incapacidade temporal. – Exercicio de cargo público representativo que imposibilite a asistencia ao traballo. – Causa de forza maior que sexa apreciada con tal carácter. Todas estas circunstancias deberán acreditarse cos documentos oficiais correspondentes. – A renuncia ao mesmo logo da toma de posesión no mesmo. Feito o chamamento mediante requirimento, a renuncia ao posto de traballo farase de forma expresa. Para elo, o aspirante comunicará a súa renuncia ao posto nun intervalo máximo de 24 horas desde que se produce o chamamento, indicando, de selo caso, a causa que a motiva a fin de determinar se concorre nun dos supostos establecidos nesta cláusula. Se o aspirante non realiza dita comunicación no tempo indicado, deixarase dilixencia desta incidencia polo funcionario do Concello e procederá a chamar aos seguintes aspirantes. A exclusión dun aspirante da bolsa de traballo poderá producirse por algún dos seguintes supostos: – Solicitude expresa. – Por rexeitamento de oferta de traballo adecuada por causa non xustificada. – Por falta de incorporación ao seu posto de traballo tras a aceptación da oferta por causa non xustificada. – Ser sancionado, con carácter firme, por unha falta tipificada como grave/moi grave. – A falta de comunicación da renuncia no modo establecido.1.- En todo o non previsto nestas bases, serán de aplicación ás probas selectivas as seguintes disposicións: Lei 7/1985, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por RDL 5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 2/2015, do 23 de outubro, do Estatuto de Traballadores, e a Lei 39/2015, do 1 de outubro, do Procedemento Administrativo Común das Administracións Públicas e tódalas demais normas de xeral aplicación para estes supostos.2.- No caso de quedar deserto o proceso selectivo por non o superar ningún aspirante ou por non presentarse ningún ao proceso ou no caso que non que non se cubriran o número de prazas convocadas, a Alcaldía queda autorizada a convocalo novamente cantas veces fose necesario, de conformidade coas presentes bases. Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous (2) meses contados dende o día seguinte ao da publicación do anuncio do proceso selectivo, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo poderase interpoñer recurso potestativo de reposición ante a Alcaldía-Presidencia, no prazo dun (1) mes contado a partir do día seguinte ao da publicación do anuncio do proceso selectivo. No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo. Transcorrido o prazo de un (1) mes desde a interposición do recurso de reposición sen que se teña recibido notificación da resolución expresa do mesmo este se poderá entender desestimado. Sen prexuízo do establecido no parágrafo anterior, as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto nos artigos 13. d) e 53.1. a) da Lei 39/2015, do 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. A presentación de reclamacións non suspenderá a continuación do proceso selectivo, salvo que así o decida o órgano convocante. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes a contar desde a publicación ou notificación do acordo, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado. Todo iso sen prexuízo de que poida exercitar calquera outro que considere procedente. _______________________________________________________________________________________________________ ALCALDÍA DO CONCELLO DE CAMARIÑAS.1.- A Constitución española de 1978. Dereitos e deberes.2.- O municipio: concepto e elementos. Organización municipal. Competencias.3.- O Concello de Camariñas: Historia.4.- O Concello de Camariñas: Ámbito xeográfico. Comunicacións, lugares e parroquias.5.- O Concello de Camariñas: Patrimonio inmaterial, festas, tradicións e gastronomía.7.- O Concello de Camariñas: Patrimonio histórico, artístico, natural e cultural.8.- O Concello de Camariñas: Oferta hostaleira. Aloxamento e restauración.9.- A Costa da Morte: Principais atractivos turísticos.10.- A provincia de Coruña. Principais atractivos turísticos.11.- Creación e desenvolvemento de produtos turísticos locais. Os diferentes tipos de produtos turísticos locais. Públicos obxectivos para este tipo de produtos. Definición e desenvolvemento de produtos turísticos locais. Ciclo de vida dun produto turístico. Viabilidade de produtos turísticos.12.- A información turística. Planificación e xestión dunha oficina de información turística. A difusión da información. Xestión dunha web de información turística. A información turística nas redes sociais.13.- Planificación de itinerarios turísticos. Obxectivos, metodoloxía e fontes para a elaboración. Deseño, execución e avaliación. Xestión da ruta e axentes implicados. Estratexias e instrumentos para a comercialización e promoción.14.- Planificación e organización de eventos e espectáculos para a promoción turística. Adaptación aos distintos colectivos.15.- A organización e competencias da Administración galega na Lei 7/2011, do 27 de outubro de turismo de Galicia.16.- Dereitos e obrigas da usuaria e usuario turístico na Lei 7/2011, do 27 de outubro, de turismo de Galicia.17.- Dos dereitos e obrigas das empresas turísticas na Lei 7/2011, do 27 de outubro, de turismo de Galicia.18.- As empresas de aloxamento turístico e as empresas de restauración na Lei 7/2011, do 27 de outubro, de turismo de Galicia”. _______________________________________________________________________________________________________ Camariñas, 22 de abril de 2022 A ALCALDESA, Asdo.: Sandra Insua Rial